CELEX: 32015D1056
Language: el
Date: 2015-06-30 00:00:00
Title: Εκτελεστική απόφαση (ΕΕ) 2015/1056 της Επιτροπής, της 30ής Ιουνίου 2015, σχετικά με την ανακολουθία ορισμένων στόχων περιλαμβανόμενων στο εθνικό σχέδιο ή τα σχέδιο λειτουργικού τμήματος εναέριου χώρου που υποβλήθηκε σύμφωνα με τον κανονισμό (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου με τους στόχους επιδόσεων σε επίπεδο Ένωσης για τη δεύτερη περίοδο αναφοράς, καθώς και σχετικά με τη διατύπωση συστάσεων για την αναθεώρηση των εν λόγω στόχων [κοινοποιηθείσα υπό τον αριθμό C(2015) 4407] (Κείμενο που παρουσιάζει ενδιαφέρον για τον ΕΟΧ)

2.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 171/18
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/1056 ΤΗΣ ΕΠΙΤΡΟΠΉΣ
   της 30ής Ιουνίου 2015
   σχετικά με την ανακολουθία ορισμένων στόχων περιλαμβανόμενων στο εθνικό σχέδιο ή τα σχέδιο λειτουργικού τμήματος εναέριου χώρου που υποβλήθηκε σύμφωνα με τον κανονισμό (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου με τους στόχους επιδόσεων σε επίπεδο Ένωσης για τη δεύτερη περίοδο αναφοράς, καθώς και σχετικά με τη διατύπωση συστάσεων για την αναθεώρηση των εν λόγω στόχων
   
      
         [κοινοποιηθείσα υπό τον αριθμό C(2015) 4407]
      
   
   (Τα κείμενα στη γαλλική, στη γερμανική και στην ιταλική γλώσσα είναι τα μόνα αυθεντικά)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συμφωνία σχετικά με τις αεροπορικές μεταφορές μεταξύ της Ευρωπαϊκής Κοινότητας και της Ελβετικής Συνομοσπονδίας (1) (η συμφωνία),
   Έχοντας υπόψη τον κανονισμό (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού («κανονισμός-πλαίσιο») (2), όπως ενσωματώθηκε στη συμφωνία, και ιδίως το άρθρο 11 παράγραφος 3 στοιχείο γ),
   Εκτιμώντας τα ακόλουθα:
   
               (1)
            
            
               Σύμφωνα με τον κανονισμό (ΕΚ) αριθ. 549/2004, όπως ενσωματώθηκε στη συμφωνία, τα κράτη μέλη και η Ελβετία οφείλουν να καταρτίσουν εθνικό σχέδιο ή σχέδιο λειτουργικού τμήματος του εναερίου χώρου (FAB), καθώς και δεσμευτικούς εθνικούς στόχους ή στόχους σε επίπεδο λειτουργικών τμημάτων εναέριου χώρου, εξασφαλίζοντας συνοχή με τους στόχους επιδόσεων σε επίπεδο Ένωσης. Ο εν λόγω κανονισμός προβλέπει επίσης ότι η Επιτροπή οφείλει να εκτιμήσει τη συνοχή των στόχων αυτών με βάση τα κριτήρια αξιολόγησης που περιέχει το άρθρο 11 παράγραφος 6 στοιχείο δ) και ότι η Επιτροπή δύναται να αποφασίσει να διατυπώσει συστάσεις σε περίπτωση που διαπιστώσει ότι δεν πληρούνται αυτά τα κριτήρια. Εν προκειμένω, καθορίσθηκαν λεπτομερείς κανόνες στον εκτελεστικό κανονισμό (ΕΕ) αριθ. 390/2013 της Επιτροπής (3).
            
         
               (2)
            
            
               Με την εκτελεστική απόφαση 2014/132/ΕΕ της Επιτροπής (4) εκδόθηκαν στόχοι επιδόσεων σε επίπεδο Ένωσης για τα κύρια πεδία επιδόσεων της ασφάλειας των πτήσεων, του περιβάλλοντος, της χωρητικότητας και της οικονομικής αποδοτικότητας για τη δεύτερη περίοδο αναφοράς (2015-2019).
            
         
               (3)
            
            
               Η Ελβετία υπέβαλε στην Επιτροπή το σχέδιο επιδόσεων σε επίπεδο FAB, στην περίπτωση αυτή FAB Κεντρικής Ευρώπης («FABEC»), στις 30 Ιουνίου 2014. Για την αξιολόγηση, η Επιτροπή βασίστηκε στις πλέον πρόσφατες πληροφορίες που διαβιβάσθηκαν στο σχέδιο επιδόσεων.
            
         
               (4)
            
            
               Ο φορέας επανεξέτασης των επιδόσεων, ο οποίος έχει αναλάβει να επικουρεί την Επιτροπή στην εφαρμογή του μηχανισμού επιδόσεων σύμφωνα με το άρθρο 3 του εκτελεστικού κανονισμού (ΕΕ) αριθ. 390/2013, υπέβαλε στις 7 Οκτωβρίου 2014 στην Επιτροπή μια πρώτη έκθεση αξιολόγησης και επικαιροποιημένη έκδοσή της στις 15 Δεκεμβρίου 2014. Επιπλέον, η Επιτροπή έλαβε από τον φορέα επανεξέτασης των επιδόσεων εκθέσεις με βάση πληροφορίες των εθνικών εποπτικών αρχών για την παρακολούθηση των σχεδίων και των στόχων επιδόσεων που υποβλήθηκαν σύμφωνα με το άρθρο 18 παράγραφος 4 του εκτελεστικού κανονισμού (ΕΕ) αριθ. 390/2013.
            
         
               (5)
            
            
               Όσον αφορά το κύριο πεδίο επιδόσεων της χωρητικότητας, αξιολογήθηκε η συνάφεια των στόχων που υπέβαλε η Ελβετία, όπως ορίζεται στο σχέδιο επιδόσεων FABEC, για την καθυστέρηση της διαχείρισης της ροής της εναέριας κυκλοφορίας κατά τη διαδρομή (ATFM), σύμφωνα με την αρχή που ορίζεται στο σημείο 4 του παραρτήματος IV του εκτελεστικού κανονισμού (ΕΕ) αριθ. 390/2013, με χρήση των σχετικών τιμών αναφοράς FAB για τη χωρητικότητα οι οποίες, εάν εφαρμοσθούν, διασφαλίζουν την επίτευξη των στόχων επιδόσεων σε επίπεδο Ένωσης, όπως υπολογίσθηκαν από τον διαχειριστή δικτύου και περιλαμβάνονται στο σχέδιο λειτουργιών δικτύου (2014-2018/2019) στην πιο πρόσφατη έκδοση του Ιουνίου του 2014 («σχέδιο λειτουργιών δικτύου»). Η αξιολόγηση κατέδειξε ότι οι εν λόγω στόχοι δεν είναι σύμφωνοι με τις αντίστοιχες τιμές αναφοράς και, ως εκ τούτου, δεν συνάδουν με τους σχετικούς στόχους επιδόσεων σε επίπεδο Ένωσης.
            
         
               (6)
            
            
               Όσον αφορά το κύριο πεδίο επιδόσεων της οικονομικής αποδοτικότητας, αξιολογήθηκαν οι στόχοι εκφρασμένοι σε καθορισμένο κόστος μονάδας κατά τη διαδρομή που υπέβαλε η Ελβετία, όπως ορίζεται στο σχέδιο επιδόσεων FABEC, σύμφωνα με τις αρχές που ορίζονται στο σημείο 5, σε συνδυασμό με το σημείο 1 του παραρτήματος IV του εκτελεστικού κανονισμού (ΕΕ) αριθ. 390/2013, με βάση την τάση του καθορισμένου κόστους μονάδας κατά τη διαδρομή κατά τη δεύτερη περίοδο αναφοράς και επί του συνδυασμού της πρώτης με τη δεύτερη περίοδο αναφοράς (2012-2019), τον αριθμό μονάδων εξυπηρέτησης (πρόγνωση της κίνησης) και το επίπεδο του καθορισμένου κόστους μονάδας κατά τη διαδρομή σε σύγκριση με τα κράτη μέλη με παρεμφερές επιχειρησιακό και οικονομικό περιβάλλον. Η αξιολόγηση αυτή κατέδειξε ότι οι εν λόγω στόχοι δεν συνάδουν με τους σχετικούς στόχους επιδόσεων για ολόκληρη την Ένωση.
            
         
               (7)
            
            
               Όσον αφορά την Ελβετία, οι στόχοι βασίζονται σε προγραμματισμένη μείωση του οικείου καθορισμένου μοναδιαίου κόστους κατά τη διαδρομή μόνον κατά 1,0 % ετησίως, κατά μέσο όρο, κατά τη δεύτερη περίοδο αναφοράς. Το ποσοστό αυτό είναι αισθητά χαμηλότερο της στοχευμένης μείωσης του μέσου καθορισμένου μοναδιαίου κόστους κατά τη διαδρομή σε κλίμακα Ευρωπαϊκής Ένωσης για τη δεύτερη περίοδο αναφοράς (– 3,3 % ετησίως). Επίσης, κατά τη διάρκεια της συνδυασμένης περιόδου της πρώτης και της δεύτερης περιόδου αναφοράς, το προγραμματισμένο καθορισμένο κόστος μονάδας κατά τη διαδρομή δεν φθίνει σύμφωνα με την ενωσιακή τάση (– 0,6 %, έναντι – 1,7 %). Επιπλέον, ο στόχος για το 2019 βασίζεται στο προγραμματισμένο καθορισμένο κόστος μονάδας κατά τη διαδρομή για το 2019, το οποίο είναι αισθητά υψηλότερο (+ 26,6 %) του μέσου καθορισμένου κόστους μονάδας κατά τη διαδρομή των κρατών μελών με παρεμφερές επιχειρησιακό και οικονομικό περιβάλλον με εκείνο της Ελβετίας και είναι περίπου 41 % υψηλότερο από τον στόχο επιδόσεων σε κλίμακα Ευρωπαϊκής Ένωσης για το 2019.
            
         
               (8)
            
            
               Συνεπώς, είναι σκόπιμο να εκδώσει η Επιτροπή συστάσεις για τα αναγκαία μέτρα που πρέπει να λάβει η Ελβετία ώστε να διασφαλίσει ότι η οικεία εθνική εποπτική αρχή θα προτείνει αναθεωρημένους στόχους επιδόσεων, με τους οποίους θα αντιμετωπισθούν οι ανακολουθίες που εντοπίσθηκαν στην παρούσα απόφαση. Σύμφωνα με τον κανονισμό (ΕΚ) αριθ. 549/2004 και τον εκτελεστικό κανονισμό (ΕΕ) αριθ. 390/2013, εναπόκειται πλέον στην Ελβετία να εγκρίνει τους αναθεωρημένους στόχους επιδόσεων και να τους κοινοποιήσουν στην Επιτροπή εντός τεσσάρων μηνών από την ημερομηνία κοινοποίησης της παρούσας απόφασης.
            
         
               (9)
            
            
               Για να αντιμετωπισθούν οι ανακολουθίες όσον αφορά το κύριο πεδίο επιδόσεων της χωρητικότητας, πρέπει να διασφαλιστεί ότι οι αναθεωρημένοι στόχοι επιδόσεων είναι, τουλάχιστον, σύμφωνοι με τις τιμές αναφοράς χωρητικότητας του FAB που καθορίζονται στο σχέδιο λειτουργιών δικτύου. Η αναθεώρηση των εν λόγω στόχων επιδόσεων θα πρέπει να λαμβάνει υπόψη τα μέτρα διόρθωσης ή μετριασμού με σκοπό να εξασφαλισθεί η τήρηση των τιμών αναφοράς του FAB που καθορίζονται στο σχέδιο λειτουργιών δικτύου.
            
         
               (10)
            
            
               Για να αντιμετωπισθούν οι ανακολουθίες όσον αφορά το κύριο πεδίο επιδόσεων της οικονομικής αποδοτικότητας, οι στόχοι οικονομικής αποδοτικότητας, εκφρασμένοι σε καθορισμένο κόστος μονάδας κατά τη διαδρομή πρέπει να αναθεωρηθούν προς τα κάτω, ώστε να συνάδουν με τη μείωση του μέσου καθορισμένου κόστους μονάδας κατά τη διαδρομή σε κλίμακα Ευρωπαϊκής Ένωσης κατά τη δεύτερη περίοδο αναφοράς και επί του συνδυασμού της πρώτης περιόδου αναφοράς με τη δεύτερη.
            
         
               (11)
            
            
               Επιπλέον, κατά την αναθεώρηση των στόχων επιδόσεων της οικονομικής απόδοσης, πρέπει επίσης να αναθεωρηθούν οι σχετικές προβλέψεις κίνησης στις οποίες βασίζονται οι στόχοι. Για την Ελβετία, οι προβλεπόμενες μονάδες εξυπηρέτησης κατά τη δεύτερη περίοδο αναφοράς πρέπει να αυξηθούν, με βάση την αύξηση της κίνησης που παρατηρήθηκε το 2014.
            
         
               (12)
            
            
               Η Επιτροπή πραγματοποίησε διαβουλεύσεις με την Ελβετία σχετικά με τις συστάσεις που διατυπώνονται στην παρούσα απόφαση, σύμφωνα με το άρθρο 14 παράγραφος 3 του εκτελεστικού κανονισμού (ΕΕ) αριθ. 390/2013 και με το άρθρο 19 παράγραφος 2 της συμφωνίας.
            
         
               (13)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Ενιαίου Ουρανού,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι στόχοι επιδόσεων αναφορικά με τα κύρια πεδία ασφάλειας και περιβάλλοντος που περιέχονται στο σχέδιο επιδόσεων FABEC το οποίο υπέβαλε η Ελβετία δυνάμει του κανονισμού (ΕΚ) αριθ. 549/2004, όπως ενσωματώθηκε στη συμφωνία, και περιλαμβάνονται στο παράρτημα συνάδουν με τους στόχους επιδόσεων σε επίπεδο Ένωσης που καθορίζονται στην εκτελεστική απόφαση 2014/132/ΕΕ για τη δεύτερη περίοδο αναφοράς.
   Άρθρο 2
   Η Ελβετία, όσον αφορά το FABEC, θα πρέπει να λάβει τα αναγκαία μέτρα για να εξασφαλίσει ότι η εθνική εποπτική αρχή προτείνει αναθεωρημένους στόχους επιδόσεων για τα κύρια πεδία επιδόσεων της χωρητικότητας και οικονομικής αποδοτικότητας, σύμφωνα με τα άρθρα 3 και 4.
   Άρθρο 3
   Οι στόχοι επιδόσεων για το κύριο πεδίο επιδόσεων της χωρητικότητας που υπέβαλε η Ελβετία όσον αφορά το FABEC πρέπει να αναθεωρηθεί προς τα κάτω. Κατ' ελάχιστο, οι εν λόγω στόχοι πρέπει να συνάδουν με τις αντίστοιχες τιμές αναφοράς του FAB που περιλαμβάνονται στο σχέδιο λειτουργιών δικτύου. Η αναθεώρηση των εν λόγω στόχων επιδόσεων θα πρέπει να λαμβάνει υπόψη τα μέτρα διόρθωσης ή μετριασμού με σκοπό να εξασφαλισθεί η τήρηση των τιμών αναφοράς του FAB που καθορίζονται στο σχέδιο λειτουργιών δικτύου.
   Άρθρο 4
   Οι στόχοι επιδόσεων στο κύριο πεδίο επιδόσεων της οικονομικής αποδοτικότητας, εκφρασμένοι σε καθορισμένο μοναδιαίο κόστος κατά τη διαδρομή που υπέβαλε η Ελβετία όσον αφορά το FABEC πρέπει να αναθεωρηθούν προς τα κάτω, σε τέτοιο επίπεδο ώστε να συνάδουν με τη μείωση του μέσου καθορισμένου κόστους μονάδας κατά τη διαδρομή σε επίπεδο Ένωσης κατά τη δεύτερη περίοδο αναφοράς και επί του συνδυασμού της πρώτης περιόδου αναφοράς με τη δεύτερη. Η εν λόγω αναθεώρηση προς τα κάτω πρέπει να περιλαμβάνει μείωση του καθορισμένου κόστους κατά τη διαδρομή κατά τη δεύτερη περίοδο αναφοράς και αναθεώρηση της προβλεπόμενης κίνησης εκφρασμένης σε μονάδες εξυπηρέτησης.
   Άρθρο 5
   Η παρούσα απόφαση απευθύνεται στην Ελβετική Συνομοσπονδία.
   
      Βρυξέλλες, 30 Ιουνίου 2015.
      
         
            Για την Επιτροπή
         
         Violeta BULC
         
            Μέλος της Επιτροπής
         
      
   
   
      (1)  ΕΕ L 114 της 30.4.2002, σ. 73.
   
      (2)  ΕΕ L 96 της 31.3.2004, σ. 1.
   
      (3)  Εκτελεστικός κανονισμός (ΕΕ) αριθ. 390/2013 της Επιτροπής, της 3ης Μαΐου 2013, για καθορισμό μηχανισμού επιδόσεων των υπηρεσιών αεροναυτιλίας και των λειτουργιών δικτύου (ΕΕ L 128 της 9.5.2013, σ. 1).
   
      (4)  Εκτελεστική απόφαση 2014/132/ΕΕ της Επιτροπής, της 11ης Μαρτίου 2014, σχετικά με τον καθορισμό στόχων επιδόσεων σε κλίμακα Ευρωπαϊκής Ένωσης για το δίκτυο διαχείρισης της εναέριας κυκλοφορίας και τα όρια έγκαιρης προειδοποίησης για τη δεύτερη περίοδο αναφοράς 2015-2019 (ΕΕ L 71 της 12.3.2014, σ. 20).
   
      ΠΑΡΑΡΤΗΜΑ
      
         Στόχοι επιδόσεων στα κύρια πεδία επιδόσεων της χωρητικότητας και της οικονομικής αποδοτικότητας που περιλαμβάνονται στα εθνικά σχέδια ή τα σχέδια λειτουργικού τμήματος εναέριου χώρου που υπέβαλε η Ελβετία δυνάμει του κανονισμού (ΕΚ) αριθ. 549/2004, οι οποίοι κρίθηκε ότι δεν συνάδουν με τους στόχους επιδόσεων σε επίπεδο Ένωσης για τη δεύτερη περίοδο αναφοράς
      
      ΚΎΡΙΟ ΠΕΔΊΟ ΕΠΙΔΌΣΕΩΝ ΤΗΣ ΧΩΡΗΤΙΚΌΤΗΤΑΣ
      Καθυστέρηση της διαχείρισης της ροής της εναέριας κυκλοφορίας κατά τη διαδρομή σε λεπτά/πτήση
      
                  ΚΡΑΤΟΣ ΜΕΛΟΣ
               
               
                  FAB (ΛΕΙΤΟΥΡΓΙΚΟ ΤΜΗΜΑ ΕΝΑΕΡΙΟΥ ΧΩΡΟΥ)
               
               
                  ΣΤΟΧΟΣ ΧΩΡΗΤΙΚΟΤΗΤΑΣ ΚΑΤΑ ΤΗ ΔΙΑΔΡΟΜΗ ΤΟΥ FAB
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  
                     [Βέλγιο/Λουξεμβούργοο]
                  
               
               
                  FAB EC
               
               
                  0,48
               
               
                  0,49
               
               
                  0,48
               
               
                  0,47
               
               
                  Σύμφωνο (0,43)
               
            
                  
                     [Γαλλία]
                  
               
            
                  
                     [Γερμανία]
                  
               
            
                  
                     [Κάτω Χώρες]
                  
               
            
                  Ελβετία
               
            ΚΎΡΙΟ ΠΕΔΊΟ ΕΠΙΔΌΣΕΩΝ ΟΙΚΟΝΟΜΙΚΉΣ ΑΠΟΔΟΤΙΚΌΤΗΤΑΣ
      Επεξήγηση:
      
                  Κλείδα
               
               
                  Αντικείμενο
               
               
                  Μονάδες
               
            
                  (A)
               
               
                  Συνολικό καθορισμένο κόστος κατά τη διαδρομή
               
               
                  (σε ονομαστικούς όρους και σε εθνικό νόμισμα)
               
            
                  (B)
               
               
                  Ποσοστό πληθωρισμού
               
               
                  (%)
               
            
                  (C)
               
               
                  Δείκτης πληθωρισμού
               
               
                  (100 = 2009)
               
            
                  (D)
               
               
                  Συνολικό καθορισμένο κόστος κατά τη διαδρομή
               
               
                  (σε πραγματικές τιμές του 2009 και σε εθνικό νόμισμα)
               
            
                  (E)
               
               
                  Σύνολο μονάδων εξυπηρέτησης κατά τη διαδρομή
               
               
                  (TSU)
               
            
                  (F)
               
               
                  Καθορισμένο μοναδιαίο κόστος κατά τη διαδρομή (Determined Unit Cost-DUC)
               
               
                  (σε πραγματικές τιμές του 2009 και σε εθνικό νόμισμα)
               
            FAB EC
      
                  Ζώνη χρέωσης: Ελβετία — νόμισμα: CHF
               
            
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  (A)
               
               
                  155 368 493
               
               
                  156 819 377
               
               
                  158 799 337
               
               
                  159 144 368
               
               
                  160 894 397
               
            
                  (B)
               
               
                  0,5 %
               
               
                  1,0 %
               
               
                  1,0 %
               
               
                  1,0 %
               
               
                  1,0 %
               
            
                  (C)
               
               
                  100,8
               
               
                  101,8
               
               
                  102,8
               
               
                  103,9
               
               
                  104,9
               
            
                  (D)
               
               
                  154 139 443
               
               
                  154 038 465
               
               
                  154 438 925
               
               
                  153 242 061
               
               
                  153 393 253
               
            
                  (E)
               
               
                  1 418 755
               
               
                  1 428 660
               
               
                  1 440 060
               
               
                  1 454 424
               
               
                  1 470 383
               
            
                  
                     (F)
                  
               
               
                  
                     108,64
                  
               
               
                  
                     107,82
                  
               
               
                  
                     107,24
                  
               
               
                  
                     105,36
                  
               
               
                  
                     104,32